Blaðamenn á Fréttablaðinu leggja niður störf í dag . vísir / vilhelm Núna klukkan 10 hófst tólf tíma verkfall blaðamanna á prentmiðlum , það er Fréttablaðinu og Morgunblaðinu , auk þess sem ljósmyndarar og tökumenn sem eru félagsmenn í Blaðamannafélagi Íslands og starfa hjá Fréttablaðinu , Morgunblaðinu , Sýn og RÚV leggja líka niður störf . Vinnustöðvuninni lýkur klukkan 22 í kvöld . Um er að ræða fyrstu vinnustöðvun á prentmiðlum en fyrri þrjár vinnustöðvanir tóku til netmiðla , ljósmyndara og tökumanna . Í þeim vinnustöðvunum skrifuðu verktakar , yfirmenn og blaðamenn Morgunblaðsins fréttir á mbl.is á meðan á verkfallsaðgerðum stóð . Vefblaðamenn mbl.is fordæmdu þær aðgerðir og stefndi BÍ Samtökum atvinnulífsins fyrir Félagsdóm vegna meintra verkfallsbrota hjá Árvakri . Síðast var fundað á þriðjudag og hefur nýr fundur ekki verið boðaður í deilunni . Blaðamenn á Vísi eru félagsmenn í Blaðamannafélagi Íslands . Athugið .